ASKER KOMMUNE

SPIKKESTADUNGDOMSSKOLE  
  
Til elevene  
  
**ORDENSREGLER PÅ TUREN MED AKTIVE FREDSREISER**  
Vi skal på langtur, og tror at dette blir givende!  
For at reisa skal bli god for alle, trenger vi noen regler - som gjelder for alle.

Alle ønsker en trivelig tur, og derfor er det lurt:

a. å være positiv og holde negative tanker for seg selv  
b. å oppføre seg slik vi vil at turister skal oppføre seg i vårt land  
c. å vise bordskikk og sitte til alle er ferdige ved felles middag  
d. å tolerere og respektere annerledes mat og drikke. Husk - du er gjest!  
e. å ta vare på hverandre

**1.** Jeg representerer meg selv, min familie, skolen og bygda/byen vår, og vil  
oppføre meg så folk får et godt inntrykk av oss.  
  
**2.** Jeg er klar over at skolens ordensregler gjelder på turen.  
  
**3.** Jeg vil følge instrukser og beskjeder fra reiseleder og foreldre.  
  
**4.** Jeg deltar i det oppsatte programmet.  
  
**5.** Jeg møter opp i god tid til bussavganger, måltider og andre avtaler så ikke  
de andre må vente på meg.  
  
**6.** Jeg vet at konsentrasjonsleirene er gravsteder, der jeg er rolig og viser respekt for den lidelsen som har utspilt seg.  
  
**7.** På hoteller og ferjer:  
**a.** Jeg gjør meg kjent med nødutgangene  
**b.** Jeg er stille på rommet og i gangene etter 22.00, så andre får sove.  
**c.**Jeg holder orden på rommet mitt, så personalet får gjort rent.  
**d.** Jeg passer godt på verdisakene mine, og sjekker at jeg ikke glemmer noe.  
**e.** Jeg tar aldri med utenforstående inn på hotellet.  
**f.** Jeg bruker ikke alkohol eller andre rusmidler på turen.  
  
**8.** Jeg går aldri ut alene. Elever må gå minst 3 sammen, på båten minst 2.   
  
**9.** Jeg skal overholde tollreglene (springkniv og softgun er ikke lov å  
innføre til Norge), og kjøper ikke tobakk, snus eller alkohol på turen.

**11.** Jeg vet at brudd på disse reglene og /eller annen klandreverdig atferd, kan  
føre til :  
\* Inndragelse av frihet  
\* Hjemsendelse, og jeg er klar over at mine foresatte må betale disse ekstrautgiftene.

**Vi aksepterer disse reglene.**

Dato:\_\_\_\_\_\_\_\_\_\_\_\_\_\_\_\_\_\_\_

-------------------------------------------   
Elevens underskrift

-------------------------------------------  
Foreldrenes underskrift